চলতি সপ্তাহে প্রচুর ট্রেন বাতিল শিয়ালদহ শাখায়!

কলকাতা: সরস্বতী পুজো পুজোর আগে দুঃসংবাদ। সপ্তাহ শেষে বাতিল একগুচ্ছ লোকাল ট্রেন (Local Train cancelled)। শনি-রবিবার-সোমবার শিয়ালদহ উত্তর-দক্ষিণ ডিভিশনে বাতিল একাধিক ট্রেন। রেল সূত্রের খবর, শিয়ালদহ ডিভিশনের সংশ্লিষ্ট শাখায় প্রায় ৩৩০ টির বেশি ট্রেন চলে। তার মধ্যে ১০৮টি ট্রেনই বাতিল (108 Trains Cancelled) থাকছে। যার এর ভোগান্তিতে পড়বেন যাত্রীরা (Sealdah Division Passengers Face Problem)।

শিয়ালদহ ডিভিশনের ডিআরএম দীপক কুমার নিগম সাংবাদিক বৈঠক করে ট্রেন বাতিল করার কথা জানান। কাঁকুড়গাছি ও বালিগঞ্জ এ ইন্টারলকিংয়ের কাজের জন্য একাধিক ট্রেন বাতিল থাকবে। এই মর্মে রেলের তরফে বিজ্ঞপ্তি দিয়ে জানানো হয়েছে। আগামী ১ ফেব্রুয়ারি শনিবার রাত থেকে ৩ ফেব্রুয়ারি সোমবার ভোর পর্যন্ত শিয়ালদহ দক্ষিণ শাখায়, শিয়ালদা-বারুইপুর রুটে মোট ১০৮টি ট্রেন বাতিল থাকবে। শনিবার বাতিল থাকবে ৫৯ লোকাল ট্রেন। রবিবার বাতিল থাকবে ৪৯ লোকাল। কিছু ট্রেনের গতি পথ কমানো হয়েছে।

আরও পড়ুন: বাসের দৌরাত্ম্যে লাগাম টানতে, অ্যাপ আনছে রাজ্য সরকার

মোট ৫২ ঘণ্টায় ১০৮টি ট্রেন বাতিল থাকছে। উত্তর ও দক্ষিণ শাখায় লক্ষাধিক মানুষ যাতায়াত করেন। বহু মানুষের কাছেই কর্মস্থলে যাওয়ার মাধ্যম লোকাল ট্রেন। আর তার জেরেই সমস্যায় পড়তে চলেছেন বজবজ ও বারুইপুর শাখার যাত্রীরা। অবশ্য লক্ষীকান্তপুর লাইনের ট্রেন চলাচল স্বাভাবিক থাকবে। পাশাপাশি রবিবার সরস্বতী পুজো অনেকেই গ্রাম থেকে শহরের আসেন ট্রেন বাতিলের জেরে বেশিরভাগ যাত্রী সমস্যার সম্মুখীন হতে চলেছেন।

দেখুন ভিডিও